O vuedo de poder que amanixió dimpués de l'asasinato de Sidónio Pais o 14 d'aviento de 1918 portó a o país enta una breu guerra civil. A o norte de Portugal se proclamó a restauración d'a monarquia o 9 de chinero de 1919 y quatre días dimpués se produció una insurrección monarquica en Lisbona. Una coalición republicana, dirichita por José Relvas, en coordinó a represión d'as sublevacions emplegando con ixa finalidat a los melitars leyals a o rechimen y tamién a civils armatos. Dimpués d'una serie de luitas con os monarquicos, istos fuoron vencitos de raso en Porto o 13 de febrero d'ixa mesma anyada. Ista victoria melitar permetió a o Partito Republicán tornar a o Gubierno y ganar as eleccions que se convocoron ixa mesma anyada, por mayoria absoluta.